Més de 1.300 escolars participen en el projecte educatiu Innov@cant
09 de maig de 2025

Llíria ha tornat a acollir el concert del projecte Innov@cant del curs 2024-2025. Un cor format per més de 1.300 escolars, acompanyats la Banda UDP Llíria-Camp de Túria-Serrans dirigida per Antonio Alapont, han oferit este matí al pavelló Pla de l’Arc la primera sessió de la cantata “Mans menudes, grans accions” de Mario Roig i Jordi Pla. Esta vesprada, a les 19.00 hores, realitzaran la segona actuació oberta a tot el públic.

Ha participat alumnat de 3r, 4t i 5é de Primària de centres educatius de tres comarques diferents: CEIP Sant Miquel, CEIP Sant Vicent i CIEM Unió Musical (Llíria); CEIP Luis Vives (Benaguasil); CEIP Lloma del Mas (Bétera); CRA Baix Túria (Bugarra, Gestalgar i Domeño); CEIP La Pau (Casinos); CEIP L’Olivera, CEIP El Garbí, CEIP Montealegre i CEIP Verge del Carme (l'Eliana); CEIP Castillo del Real (Marines); CRA Alt Carraixet (Olocau i Gátova); CEIP El Parque, CEIP Torre de Paterna i CEE Francisco Esteve (Paterna); CEIP El Campés i CEIP Lluís Vives (la Pobla de Vallbona); CEIP Camp de Túria (Riba-roja); CEIP 8 d’Abril i CEIP La Sabina (San Antonio de Benagéber); CEIP Sant Josep (Serra); i CEIP Horta Major (Vilamarxant).

Este projecte està promogut per la Direcció General d'Innovació i Inclusió Educativa i el CEFIRE artístic-expressiu, amb la col·laboració de la Regidoria d'Educació de l'Ajuntament Llíria.

L'alcalde Joanma Miguel i l’edila d'Educació, Juani García, al costat d'altres representants municipals i d'altres poblacions, han assistit a la cantata per a donar el seu suport a este projecte educatiu.

Esta activitat permet una jornada de convivència entre escolars de diferents poblacions i una trobada intergeneracional amb els músics de la Banda UDP. A més, l'obra triada enguany, “Mans menudes, grans accions”, tornava a tindre un missatge de conscienciació social per a cuida el planeta, alienat amb els Objectius de Desenrotllament Sostenible.